Diari Oficial de la Generalitat Valenciana


Sumari del DOGV 4005, del 23-05-2001 (2001/4812)

Informació pública del programa d'actuació integrada Ambulatori a la zona Ciutat Jardí de l'Ajuntament de Nules.
----------------------------------------------------------------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4812


Organisme emissor
:   Ajuntament de Nules

Tipus de document
:   Anunci

Informació pública del programa d'actuació integrada Ambulatori a la zona Ciutat Jardí de l'Ajuntament de Nules. [2001/S4812]
  
José Luís Sánchez Pérez, secretari de l'Ajuntament de Nules, certifica:
  
Que en l'acta de la sessió celebrada per l'Ajuntament ple el dia 2 d'octubre de 2000, en el punt 6é. Proposta de la Comissió d'Urbanisme, Infraestructures, Obres i Serveis sobre programa d'actuació integrada Ambulatori a la zona Ciutat Jardí del sol·licitant el senyor Rafael Mechó Recatalá Rep. Agrupació d'Interessos Urbanístics del pla de reforma interior Ambulatori a Nules (expedient O/PR 99/032), consta, aprovat per deu vots a favor del grup municipal Popular i Mixt, i set vots en contra del grup municipal Socialista i grup municipal Esquerra Unida, i literalment copiat, el següent:
  
Acord
  
Aprovar la proposta de Presidència de data 14 d'agost de 2000
  
Nota: Aquesta proposta, transcrita literalment expressa:
  
«Proposta
  
Primer
  
Aprovar provisionalment els documents següents:
  
Homologació a la Llei Reguladora de l'Activitat Urbanística de l'àmbit del pla de reforma interior Ambulatori de Nules.
  
Pla de reforma interior Ambulatori de Nules.
  
Projecte d'urbanització del pla de reforma interior Ambulatori de Nules.
  
Memòria del programa d'actuació integrada de la unitat d'execució única del pla de reforma interior Ambulatori del Pla General d'Ordenació Urbana de Nules que proposa l'agrupació de propietaris Ambulatori.
  
Projecte de reparcel·lació voluntària de la unitat d'execució del pla de reforma interior Ambulatori de Nules.
  
Proposició juridicoeconòmica i proposta de conveni oferides per l'agrupació d'interés urbanístic Ambulatori.
  
Tot això amb les condicions següents:
  
1. La documentació pertinent no serà remesa a la Comissió Territorial d'Urbanisme per a la seua aprovació fins que no s'haja presentat a l'Ajuntament l'estudi de seguretat i salut i el pla d'obra de les obres d'urbanització.
  
2. Les obres d'urbanització es realitzaran d'acord amb les condicions següents:
  
Modificar les rasants per a permetre l'accés a la parcel·la del senyor Vicente Ginés Gavara.
  
Les portes de registre de les columnes de les lluminàries han de ser fàcilment practicables, llises i han de quedar ben tancades.
  
La caixa de protecció de lluminàries serà (tipus «Claved»), equipada amb 6 borns de llautó i 4 fusibles.
  
La instal·lació d'enllumenat es prolongarà fins a una arqueta en la vorera (accés per a vianants al cementeri) de la carretera de la Vall d'Uixó mitjançant tub de diàmetre 9 que el connecta a l'arqueta més pròxima a la farola de la qual arribaran els conductors per a poder prolongar la instal·lació (4x6+2x6+1x6) a fi que puguen connectar-se a la instal·lació que es projecta 4 o 5 lluminàries més, la qual cosa s'haurà de tenir en compte en el dimensionat de la instal·lació.
  
El quadre de comandament disposarà dels elements següents:
  
- Armari CPM-3 per a 3 comptadors i armari per a maniobra (igual al de comptadors però sense espiera).
  
- Diferencial i magnetotèrmic per a maniobra i reductor de fluix.
  
- Diferencial i magnetotèrmics d'entrada en cada circuit
  
(encara que no facen falta s'haurà de deixar lloc, almenys, per a 3 circuits).
  
- Contactors «Telemecanic» en cada circuit (encara que no facen falta s'haurà de deixar lloc, almenys, per a 3 circuits).
  
- Rellotge astronòmic «Data Astro» de «Orbis»
  
- Magnetotèrmics d'eixida individuals (unipolars).
  
- Endoll i bombeta amb interruptor.
  
Les vàlvules de la instal·lació de distribució d'aigua seran de tancament elàstic, amb claveguera d'acer inoxidable «Belgicast» o una altra marca que siga acceptada pels serveis municipals.
  
No cal disposar de boques de reg. És suficient la instal·lació de reg de les zones enjardinades i escossells.
  
Les boques d'incendi s'equipararan amb enllaç tipus Barcelona.
  
3. La garantia a depositar ascendeix a 8.681.293 PTA en lloc de la quantitat que figura en el punt 4.1. del conveni.
  
Segon
  
Remetre l'homologació, pla de reforma interior, projecte d'urbanització, memòria del programa d'actuació integrada i la còpia de l'expedient administratiu a la Comissió Territorial d'Urbanisme a efectes de l'aprovació de l'homologació i emissió de cèdula d'urbanització de la unitat d'execució.
  
Tercer
  
Tots els documents aprovats provisionalment els aprovarà definitivament la Comissió Territorial d'Urbanisme de l'homologació i l'emissió, de conformitat, de la cèdula d'urbanització.
  
Quart
  
Delegar en l'alcalde per a l'adopció dels acords i realització dels tràmits necessaris per a la conclusió d'aquest expedient.»
  
I perquè conste i tinga els efectes oportuns i valga també de notificació als interessats, se'ls comunica que es troba l'acta pendent d'aprovació, d'acord amb l'article 206 del Reglament d'Organització i Funcionament, i per ordre i vist i plau de l'acalde s'expedeix aquesta.
  
Nules, 30 d'abril de 2001.- L'alcalde.